b'\n_START_ARTICLE_\nChristian Hansen Ernst\n_START_PARAGRAPH_\nChristian Hansen Ernst (d\xc3\xb8d 17. august 1694 i Krager\xc3\xb8) var en myteomspunnet embedsmann.\n_START_SECTION_\nTidlig karriere\n_START_PARAGRAPH_\nHan oppholdt seg i London da han i 1669 ble ansatt som assistent hos Ulrik Frederik Gyldenl\xc3\xb8ve som var stasjonert i London som ambassad\xc3\xb8r 1669\xe2\x80\x931670. Gyldenl\xc3\xb8ve var ellers stattholder 1664\xe2\x80\x931699 og ledet diverse kriger. _NEWLINE_Han grunnla i 1671 Larvik og fikk i 1677 hovedansvaret for posten (postsjef).  Ernst hadde imidlertid blitt ansatt hos den engelske James Wicker som i 1681 ankom Krager\xc3\xb8 for \xc3\xa5 begynne som toller.\n_START_SECTION_\nKrager\xc3\xb8\n_START_PARAGRAPH_\nErnst ble senere (enten 1681 eller 1694) utnevnt av nevnte stattholder Gyldenl\xc3\xb8ve til et embede i Krager\xc3\xb8, med s\xc3\xa6rskilt ansvar for posten som skulle til Skien.  Han var ogs\xc3\xa5 ansvarlig for det lille stedets veiing og m\xc3\xa5ling, i tillegg til at han var vraker, hvilket innebar det \xc3\xa5 sikre kvaliteten p\xc3\xa5 den fisk, kj\xc3\xb8tt, tran og tj\xc3\xa6re som ble handlet der.\n_START_SECTION_\nKnivdrept\n_START_PARAGRAPH_\nErnst ble knivdrept i det som i dag er Knivstikkersmauet. James Wicker overtok da hans embede, men d\xc3\xb8de i 1697.  If\xc3\xb8lge historiker Ola Teige er det ikke dekning for at Ernst faktisk var postmester, det var myter i lokalsamfunnet, selv om Wicker finnes i protokoller fra den gang. Det er heller ikke sikkert at det (slik det er hevdet) er Ernst som er avbildet sammen med Gyldenl\xc3\xb8ve p\xc3\xa5 et maleri i Eidsvollsbygningen.'